Diari Oficial de la Generalitat Valenciana


Sumari del DOGV 2799, del 25-07-1996 (1996/838901)

DECRET 139/1996, de 16 de juliol, del Govern Valencià, pel qual es regulen les competències que en matèria de mediació d'assegurances privades corresponen a la Generalitat Valenciana.
---------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1996/07/16/139/dof/vci/html**

### Dades del document

Número de DOGV
:   2799

Data del DOGV
:   25-07-1996

Secció del DOGV
:   DISPOSICIONS GENERALS

Número del document
:   1996/838901


Data del document
:   16-07-1996

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 139/1996, de 16 de juliol, del Govern Valencià, pel qual es regulen les competències que en matèria de mediació d'assegurances privades corresponen a la Generalitat Valenciana.   
Mitjançant el Decret 9/1996, de 15 de juliol, el president de la Generalitat Valenciana assignà a la Conselleria d'Economia i Hisenda l'exercici de les competències que, en matèria de mediació d'assegurances privades, corresponen a la Generalitat Valenciana.  
Aquestes competències seran exercides, fins al moment en què s'establisca un marc legal autonòmic, amb subjecció a la Llei 9/1992, de 30 d'abril, de Mediació d'Assegurances Privades, modificada per la disposició addicional setena de la Llei 30/1995, de 8 de novembre, d'Ordenació de les Assegurances Privades.  
Així mateix, l'exercici d'aquestes noves competències fa necessari, des del punt de vista organitzatiu, delimitar el centre directiu concret que, dins de l'estructura de la Conselleria d'Economia i Hisenda, exercirà aquestes competències.  
Per tot això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 16 de juliol de 1996,  
DECRETE  
Article 1  
Les competències que en matèria de mediació d'assegurances privades han estat assignades a la Conselleria d'Economia i Hisenda, mitjançant Decret 9/1996, de 15 de juliol, del president de la Generalitat Valenciana, seran exercides a través de la Direcció General d'Economia.  
Article 2  
El Registre Administratiu de Corredors d'Assegurances, de Societats de Corredoria d'Assegurances i dels seus Alts Càrrecs, a què fa referència l'article 15, paràgraf 4, de la Llei 9/1992, de 30 d'abril, modificat per la Llei 30/1995, de 8 de novembre, es durà en la Direcció General d'Economia de la Conselleria d'Economia i Hisenda, la qual determinarà els actes que s'han d'inscriure en el Registre.  
Article 3  
En l'àmbit competencial de la Generalitat Valenciana totes les referències que la Llei 9/1992, de 30 d'abril, fa a la Direcció General d'Assegurances, s'hauran de considerar fetes a la Direcció General d'Economia.  
DISPOSICIONS FINALS  
Primera  
S'autoritza el conseller d'Economia i Hisenda per a adoptar les disposicions que siguen necessàries per al desenvolupament i l'execució d'aquest decret.  
Segona  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 16 de juliol de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI